ฝึกการให้บริการที่ดีแก่ลูกค้า ประยุกต์ให้เข้ากับลูกค้าของคุณ สิ่งที่ทำได้เพิ่มเติม
เป็นเรื่องสำคัญสำหรับพนักงานที่จะต้องเข้าใจบทบาทหน้าที่ของตนในการดึงลูกค้าเอาไว้ บางทีพนักงานอาจเป็นทางเดียวที่ลูกค้าได้ติดต่อกับธุรกิจของคุณ ดังนั้นต้องให้แน่ใจว่าพนักงานมีความเคารพและมีการปฏิบัติต่อลูกค้าในแบบเดียวกับที่คุณทำกับตัวคุณเอง  พัฒนาคู่มือและวิธีการฝึกที่ทำให้พนักงานเข้าใจไม่ว่าจะมีพื้นฐานความรู้ในระดับไหน สอดแทรกวิดีโอ การอ่านออกเสียง หรือแม้กระทั่งการสวมบทบาทลูกค้ามารับบริการเข้าไปในคู่มือการฝึกนั้น กำหนดให้พนักงานที่มีประสบการณ์มากกว่าเป็นครูผู้ดูแลพนักงานใหม่ เพิ่มแรงจูงใจให้พนักงาน เช่น “พนักงานดีเด่นประจำเดือน” หรือ “พนักงานคนโปรดของลูกค้า” เพื่อให้พวกเขาสนใจในการปฏิบัติต่อลูกค้าอย่างดี ถ้าธุรกิจของคุณเปิดเฉพาะวันจันทร์ วันพฤหัส วันเสาร์ และในวันอังคารจะเปิดตั้งแต่บ่ายโมง กับสามทุ่มถึงเที่ยงคืน คงยากหน่อยที่จะดึงลูกค้าไว้ให้ได้ อย่าทำให้เวลาเปิดทำการของคุณจำแทบไม่ได้ ปรับให้เข้ากับลูกค้าและเปิดในเวลาที่พวกเขาอยากใช้บริการของคุณ  เตือนตัวเองเรื่องเวลาทำงานโดยเฉลี่ยของคนทั่วไป ถ้าคุณจะเปิดร้านตั้งแต่ 10 โมงเช้าถึงบ่าย 3 ทุกจันทร์ถึงศุกร์ คนเขาทำงานออฟฟิศปกติแบบ 9-5 โมงจะไม่สามารถมาใช้บริการที่ร้านคุณได้เลย ให้ลองคิดเปิดสายกว่านั้นหรือเปิดช่วงวันหยุดสุดสัปดาห์ด้วยจะเข้าท่ากว่า ถ้าคุณเสิร์ฟอาหารเช้าแค่ถึงตอน 10:30 แล้วดนมีลูกค้าโผล่มาตอน 11:00 โมงแล้วต้องการสั่งแพนเค้ก มันคงเป็นสถานการณ์ที่น่ากระอักกระอ่วนหน่อย คุณไม่อยากกลับไปที่ครัวซึ่งกำลังวุ่นวายจัดเตรียมสำหรับช่วงมื้อเที่ยง แต่ก็อยากจะทำให้ลูกค้าพึงพอใจ คุณจะทำอย่างไรดี? ให้ทำตัวยืดหยุ่นที่สุดเท่าที่จะทำได้ในสถานการณ์เช่นนี้ แสดงให้ลูกค้ารับทราบว่าคุณพยายามดูแลเขาด้วยน้ำเสียงและคำพูดที่เป็นมิตรและจริงใจเท่าที่ทำได้ “ปกติแล้วเราหยุดเสิร์ฟอาหารเช้าตั้งแต่ตอน 10:30 ค่ะ มันเลยอาจต้องใช้เวลาทำนานสักนิดนึง แต่เราจะทำให้คุณลูกค้าเป็นพิเศษค่ะ ต้องขอโทษด้วยนะคะ” ลูกค้ามักมีประเด็นปัญหาขึ้นมาอยู่เสมอ คุณจะรับมือกับข้อโต้แย้งนี้อย่างไรจะเป็นตัวตัดสินว่าคุณจะเสียลูกค้าหรือดึงเขากลับมาเป็นลูกค้าประจำ  ฟังคำอธิบายของลูกค้าถึงประเด็นปัญหาที่กำลังเกิดขึ้น ให้แน่ใจว่าต้องฟังความด้านลูกค้าก่อนจะทำการสรุปใดๆ ดูว่ามีวิธีใดบ้างที่จะพอเอาใจลูกค้าให้รู้สึกดีอยากกลับมาที่ร้านคุณอีก แก้ไขข้อโต้แย้งอย่างเป็นกันเองและด้วยทัศนคติเชิงบวก ทำให้ลูกค้าได้รู้ว่าคุณยินดีเป็นอย่างยิ่งถ้าเห็นลูกค้าพึงพอใจ ลูกค้าไม่เพียงแต่ต้องรู้สึกเชื่อใจในสินค้า แต่พวกเขาต้องเชื่อใจในสิ่งที่คุณเอ่ยถึงสินค้าและวิธีนำเสนอของคุณด้วย ลูกค้านั้นมองหาเหตุผลที่แท้จริงจากคุณว่าเพราะอะไรพวกเขาจึงสมควรซื้อสินค้าคุณไปใช้   ฝึกพนักงานของคุณให้ค้นหาข้อมูลจากลูกค้าว่าเขาวางแผนจะซื้อสินค้าอะไรหรืออยากได้ชิ้นไหนในช่วงนำเสนอการขาย ใช้คำถามแบบตะล่อมโดยเน้นไปที่ตัวลูกค้า แสดงความสนอกสนใจเป็นการส่วนตัวว่าพวกเขาเป็นใครและทำอะไร การแนะนำสินค้าอื่นเพื่อให้ซื้อต่อยอดเป็นส่วนสำคัญอีกส่วนหนึ่งของธุรกิจ แต่ก็ต้องไม่แสดงให้ลูกค้าเห็นอย่างโจ่งแจ้ง ไม่มีใครอยากถูกกระเซ้ากระซี้ให้ซื้อสินค้าอย่างอื่นเพิ่มในสิ่งที่พวกเขาไม่ได้จำเป็นต้องใช้นักหรอก มันไม่มีวิธีจำเพาะที่ถูกต้องในการออกแบบและจัดแต่งร้านค้าหรอก สิ่งที่อาจทำให้ลูกค้าคนหนึ่งรู้สึกอบอุ่นเหมือนบ้านอาจไล่ลูกค้าอีกคนก็เป็นได้ แต่อย่างหนึ่งที่ต้องมีแน่นอนนั่นคือร้านของคุณต้องมีการทำความสะอาดทุกวันและจัดสินค้าแบบมืออาชีพและให้บรรยากาศเป็นมิตร ไม่ว่าคุณจะอยากตบแต่งร้านสไตล์ไหน ทันสมัย ย้อนยุค อบอุ่นเหมือนบ้าน หรือหรูหราอลังการ คุณก็ต้องให้มันสะอาดชวนใช้บริการ หากคุณต้องการเห็นลูกค้ากลับมาใช้บริการของคุณซ้ำแล้วซ้ำอีก ก็เป็นเรื่องสำคัญอย่างยิ่งที่คุณต้องเรียนรู้การอ่านฐานลูกค้าและเข้าใจในสิ่งที่คุณนำเสนอสู่ท้องตลาด เหตุใดผู้คนถึงเลือกใช้บริการของคุณแทนที่จะเป็นที่อื่น? ลูกค้านั้นจะหวนกลับมาใช้บริการเนื่องด้วยเหตุผลอย่างน้อยหนึ่งในสามข้อต่อไปนี้:  มีการรับรู้ว่าธุรกิจของคุณมีข้อตกลงเสนอพิเศษ มีการรับรู้ว่าธุรกิจของคุณให้บริการหรือมีผลิตภัณฑ์ที่พวกเขาหาจากที่อื่นไม่ได้ มีการรับรู้ว่าธุรกิจของคุณปฏิบัติต่อลูกค้าเป็นอย่างดี การเรียนรู้ที่จะทำการตลาดให้ตัวเองอย่างเหมาะสมและปรับธุรกิจให้ตรงกับฐานลูกค้านั้นจำเป็นต้องใช้ความซื่อตรงและการประเมินตนเองอย่างมาก ธุรกิจที่มีปัญหาทางด้านภาพลักษณ์ไม่ชัดเจน หรือตัวสินค้าให้ความรู้สึกว่าราคาสูงเกินนั้นยากที่จะประสบความสำเร็จได้ คุณจำเป็นต้องปรับตัวให้ทันสมัยขึ้นหรือเปล่า? หรือคุณจำเป็นต้องรักษาความต่อเนื่องเพื่อไม่ให้เสียลูกค้าซึ่งชื่นชอบกลิ่นอายย้อนยุคของสินค้าคุณ? ทั้งหมดมันขึ้นอยู่กับตัวคุณและธุรกิจของคุณ   ถ้าหากคุณจำต้องไปขายไอศกรีมแท่งเลื่องชื่อในทวีปแอนตาร์กติกาอันลือนาม มันก็เป็นเรื่องสำคัญที่จะต้องรับรู้ว่ามันคือความท้าทายที่คุณจะต้องเอาชนะในกลยุทธทางธุรกิจ คุณจะปรับตัวเพื่อพัฒนาสินค้าที่มีโอกาสทางการตลาดมากกว่านี้ หรือจะหาตลาดสำหรับสินค้าที่คุณได้ผลิตออกมาเรียบร้อยแล้ว? เปรียบเทียบสินค้าของคุณกับของคู่แข่ง และคอยสังเกตการณ์พวกเขา การขึ้นป้ายบอกว่า “กาแฟที่ดีที่สุดในจังหวัด!” เป็นเรื่องหนึ่ง แต่กาแฟของคุณเปรียบเทียบกับกาแฟร้านอื่นในจังหวัดแล้วเป็นไง ถามตรงๆ เลย? ถ้ามันเป็นกาแฟที่อร่อยที่สุดของจังหวัดจริงๆ ให้ตั้งราคาไปตามนั้นเลย แต่ถ้าไม่ได้สุดยอดตามอ้าง คุณจำต้องวางตลาดมันตามมูลค่าจริงของตัวมันเอง คนส่วนใหญ่จะขอลองอะไรใหม่ๆ สักครั้ง แต่การจะกลับไปซื้ออีก สินค้าหรือบริการนั้นจำต้องยอดเยี่ยมเป็นพิเศษ และลูกค้าก็ต้องมีความมั่นใจว่ามันจะมีคุณภาพคงเดิมไม่ว่าจะไปซื้อเมื่อไหร่ คุณภาพของงานบริการและมูลค่าของสิ่งที่คุณยื่นเสนอให้เป็นส่วนที่สำคัญที่สุดยิ่งกว่าด้านอื่นๆ ของธุรกิจคุณ พูดง่ายๆ ก็คือ ลูกค้าจะต้องชื่นชอบและรู้ว่าเขาสามารถเชื่อใจในสินค้าของคุณ ไม่งั้นพวกเขาก็คงไม่กลับมาซื้อใช้อีก ไม่ว่าพนักงานขายของคุณจะใส่ใจแค่ไหน ตัวร้านจะสะอาดเพียงใด และไม่ว่ามันจะราคาถูกสักเท่าไร สร้างมาตรฐานของคุณภาพที่เข้มงวดและวิธีดำเนินการที่จะรักษามาตรฐานเหล่านั้นให้คงที่ หากคุณทำอาหาร แซนด์วิชของคุณต้องมีรสชาติเหมือนกันไม่ว่าจะซื้อตอนวันจันทร์หรือวันศุกร์ ไม่ว่าจะเป็นพนักงานที่มีประสบการณ์เป็นคนทำ หรือจะเป็นพนักงานหน้าใหม่ที่เพิ่งเข้าทำงาน สำหรับธุรกิจที่กำลังเริ่มเติบโต การลงมือทำวิจัยว่าลูกค้าชอบหรือไม่ชอบสินค้านั้นโดยตรงเป็นเรื่องที่สำคัญมาก จัดเตรียมใบเสนอแนะหรืออีเมลไปหาลูกค้าเพื่อเรียนรู้ว่าธุรกิจของคุณจะประสบความสำเร็จได้อย่างไร และมันสามารถพัฒนาได้ทางไหนบ้าง  เก็บรักษาบันทึกคำร้องเรียนจากลูกค้าเพื่อจะได้ใช้วัดประเด็นปัญหาที่เกิดขึ้นได้แม่นยำขึ้น ทั้งจากสถิติเรื่องที่ถูกร้องเรียนบ่อยๆ ไปจนถึงข้อเสนอแนะที่ได้รับ ในบางตัวอย่างนั้นคำร้องเรียนอาจลดลงไปเพราะสินค้าหรือบริการนั้นมีการปรับปรุงให้ดีขึ้นแล้ว หากคำร้องเรียนเกี่ยวกับประเด็นเดิมๆ มีมาเรื่อยๆ นั่นก็ถึงเวลาจะต้องรวมหัวกันทดลองหาวิธีต่างๆ ที่จะพัฒนาธุรกิจแล้ว ในทุกวันนี้ ธุรกิจจะจมหรือยังเวียนว่ายอยู่ได้ก็ขึ้นอยู่กับสิ่งที่คนเขาพูดถึงตามเว็บรีวิวและบรรดาโซเชียลเน็ตเวิร์คต่างๆ โดยเฉพาะในเมืองใหญ่ๆ ที่การแข่งขันมีอยู่สูง คุณอาจคิดว่าได้ทำทุกอย่างเพื่อดึงดูดลูกค้าแล้ว แต่อย่ามองข้ามชื่อเสียงทางออนไลน์ สมัครเข้าไปพบปะสร้างสัมพันธ์กับลูกค้า และเรียนรู้จากข้อเสนอแนะของลูกค้าที่ไม่แสดงตัวเหล่านี้  ธุรกิจที่ตั้งความหวังว่าจะประสบความสำเร็จจะต้องมีเว็บไซต์ที่พร้อมทั้งหน้าที่และหน้าตาที่ดูเป็นมืออาชีพ เว็บไซต์ของคุณควรทำให้ผู้คนรู้สึกว่าพวกเขาจำเป็นต้องใช้สินค้าหรือบริการของคุณเป็นอย่างยิ่ง พร้อมทั้งให้ข้อมูลพื้นฐานทั้งเวลาทำการและรายละเอียดของสินค้า อย่าเขียนรีวิวหลอกลวง ไม่ว่ามันจะดูน่าทำสักแค่ไหน ถ้าจะมีคนพูดถึงธุรกิจของคุณในด้านแย่ๆ ออนไลน์ นั่นก็เป็นเพราะความผิดพลาดของคุณ เอาเวลาไปปรับปรุงพัฒนาธุรกิจของคุณแทนจะดีกว่า ธุรกิจที่แตกต่างกันย่อมต้องติดตามลูกค้าของตนโดยไม่มีกฎตายตัวในการรักษาฐานลูกค้า ร้านขนมปังแนวโฮลเกรนที่เชียงใหม่ย่อมต้องมีมาตรฐานและวิธีการปฏิบัติต่างจากร้านส้มตำที่โคราชอย่างแน่นอน เพราะฐานลูกค้าจะต้องมีความคาดหวัง, มาตรฐานและความสนใจที่แตกต่างกันโดยสิ้นเชิง  ถ้าคุณนำเสนอสินค้าแบบไฮ-เอนด์หรือบริการพิเศษ อะไรก็ตามที่จะดึงดูดลูกค้าเฉพาะกลุ่ม คุณต้องแน่ใจว่าธุรกิจของคุณตั้งอยู่ในจุดที่ลูกค้าเฉพาะกลุ่มนั้นอยู่อย่างหนาแน่นหรือชอบไปที่นั่น คุณภาพของตัวสินค้าและความคุ้มค่าเงินจะเป็นส่วนสำคัญที่สุดในการดึงลูกค้าให้กลับมาอีก ถ้าคุณนำเสนอสินค้าที่ดึงดูดความสนใจของคนหมู่มาก สามารถหาซื้อได้มากกว่าหนึ่งที่ ถ้าอย่างนั้นความสามารถทางการตลาด การรักษาคุณภาพให้ต่อเนื่อง และการให้บริการลูกค้าหลังการขายจะเป็นส่วนสำคัญที่สุดในการดึงลูกค้าให้กลับมาอีก ลูกค้านั้นชอบการซื้อของแล้วถูกจดจำได้ว่าชอบอะไร แม้กระทั่งร้านอื่นมีสินค้าที่ดีกว่า แต่ลูกค้าบางคนก็ยังตั้งใจจะมาซื้อของจากร้านที่เขาได้รับการปฏิบัติเป็นอย่างดีมากกว่า  เรียนรู้ชื่อเสียงเรียงนามของลูกค้าและกล่าวทักทายเขา ลูกค้านั้นอยากรู้สึกเหมือนตัวเองเป็นคนสำคัญ และแค่การจำชื่อเขาได้หรือรู้ว่าเขาชอบใช้สินค้าตัวไหนเป็นพิเศษก็เพียงพอต่อการสร้างความแตกต่างว่าพวกเขาจะเลือกกลับมาร้านคุณบ่อยแค่ไหนแล้ว มันไม่มีหรอกไอ้เจ้าคำว่าลูกค้า”รายเล็กๆ” ให้ปฏิบัติกับทุกคนที่เข้ามาในร้านราวกับว่าพวกเขากำลังจะมาทิ้งเงินเป็นฟ่อนไว้บนชั้นวางสินค้าของคุณ แล้วเดินออกไปและกลับมาทำซ้ำอย่างนั้นอีก คิดเช่นนี้เสร็จก็ถึงเวลาทำให้มันเป็นจริง เพื่อให้ลูกค้าที่กลับมาซ้ำได้รู้สึกว่าพวกเขามีค่าต่อธุรกิจของคุณ การเสนอส่วนลดหรือโปรแกรมสะสมแต้มเป็นวิธีที่เยี่ยมยอดในการรักษาฐานลูกค้าไว้ เวลาที่มีลูกค้าเข้าร้าน หาหนทางที่จะให้พวกเขาลงชื่อสำหรับการเข้าร่วมเป็นสมาชิกจดหมายข่าว ให้พวกเขาได้ติดตามข้อมูลลดราคาพิเศษหรือรายการส่งเสริมการขายต่างๆ ลูกค้ามักจะกลับมาใช้บริการถ้าคุณให้เหตุผลแก่พวกเขาเพียงพอต่อการกลับมา การลงโฆษณาหน้าโซเชียลเน็ตเวิร์คของคุณไว้ก็เป็นเรื่องที่เข้าท่าเหมือนกัน ให้ลูกค้าได้กด “ไลค์” หรือ “เป็นเพื่อน” ในหน้าเพจของคุณ นี่เป็นวิธีที่ดีสำหรับการติดต่อลูกค้า ความผิดพลาดที่ร้ายแรงที่สุดประการหนึ่งของการทำธุรกิจก็คือไปทำตรงกันข้าม คุณจะได้อะไรอีกเยอะเลยโดยการส่งมอบสินค้าที่เหนือกว่าความคาดหวังของลูกค้า อย่าทำให้สินค้าของคุณฟังดูเหมือนของที่ลูกค้าจะขาดเสียมิได้ทั้งๆ ที่คุณรู้ดีว่ามันมีราคาไม่แพงแถมยังคุณภาพไม่แน่ไม่นอน คุณจะไม่มีวันทำให้ลูกค้าติดโดยวิธีนั้นแน่ ต่อให้คุณทำตัวเป็นกันเองและร้านดูสะอาดก็ตาม ถ้าคุณรู้ว่าเค้กฝีมือคุณอร่อยกว่าร้านเค้กทุกร้านในเมือง คุณไม่จำเป็นต้องอวดอ้างว่า “เค้กอร่อยที่สุดในจังหวัด” หรอก ปล่อยให้มันได้บอกด้วยตัวมันเอง ตั้งราคาให้มีกำไรแบบสมเหตุสมผลแล้วขายแบบมีช่วงลดราคาบ้างเพื่อให้มีคนพูดถึงกันปากต่อปาก ถ้าผู้คนรู้ว่าพวกเขาสามารถซื้อสินค้าที่คุ้มค่าเงินและมีคุณภาพดี ธุรกิจของคุณก็อยู่ได้แน่ เดี๋ยวนี้มันเริ่มกลายเป็นเรื่องปกติไปแล้วที่พนักงานจะสุดโต่งไม่ด้านใดก็ด้านหนึ่ง ในบางร้านมีแต่พนักงานทำตัวห่างเหิน เมินลูกค้าแบบไม่ชายตามอง ไม่ก็เอาแต่ดูมือถือหรือจับกลุ่มเมาธ์กันเอง ในอีกบางร้านก็เป็นพนักงานที่เกาะติดลูกค้าเหมือนทากชนิดไม่ยอมปล่อยให้ลูกค้าได้เดินเลือกสินค้าตามลำพังเลยทีเดียว ลูกค้าน่ะไม่ชอบทั้งสองแบบนั่นแหละ ฝึกพนักงานของคุณให้ “พร้อมทำงาน” ในทุกช่วงเวลา แต่ก็ต้องมีความสามารถที่จะแสดงความจริงใจรู้ว่าเมื่อไหร่ต้องปล่อยให้ลูกค้ามีอิสระในการเลือกดู  พนักงานยังจำเป็นต้องรักษาดูแลตัวเองให้ดูดีมีความสะอาดดึงดูดใจในระหว่างทำงาน ให้มีข้อกำหนดในการแต่งกายในร้านที่เหมาะสมกับสินค้าหรือบริการของคุณ ร้านเสื้อผ้าอเบอร์ครอมบี แอนด์ ฟิทช์ (Abercrombie & Fitch) เพิ่งโดนลูกค้าตำหนิเมื่อไม่นานมานี้ในกรณีที่ทางร้านจ้างแต่พนักงานผิวขาวที่มีรูปร่างผอม หากคุณต้องการให้ลูกค้ากลับมาที่ร้านอีก ให้มีผู้คนทุกรูปแบบอยู่ในทีมพนักงานของคุณ วิธีที่เยี่ยมยอดและไม่ค่อยถูกใช้ประโยชน์อย่างเต็มที่วิธีหนึ่งในการรักษาฐานลูกค้าเดิมพร้อมทั้งดึงลูกค้าใหม่ก็คือการหาหนทางผูกสัมพันธ์กับธุรกิจข้างเคียงหรือธุรกิจที่เสริมส่งกับธุรกิจของคุณ ซึ่งให้บริการที่แตกต่างจากคุณแต่มีฐานลูกค้ากลุ่มเดียวกัน จากนั้นก็คิดหาวิธีส่งเสริมการขายหรือโฆษณาข้ามระหว่างกัน แจกจ่ายใบปลิวหรือโฆษณาเสื้อผ้ามือสองในร้านตู้ซักผ้าหยอดเหรียญ หรือขายขนมปังจากร้านเบเกอรี่ในละแวกนั้นที่ร้านกาแฟของคุณ แลกเปลี่ยนกับการได้ขายกาแฟในร้านของพวกเขา แม้การมีฝูงชนเสียบปลั๊กเล่นโน้ตบุ๊คอาจจะดูไม่ใช่ฐานลูกค้าที่น่าดึงดูดใจ แต่การที่มีงานแบบฟรีแลนซ์ที่ทำผ่านออนไลน์กันเพิ่มมากขึ้นโดยเฉพาะในเมืองใหญ่ หมายความว่ามีกลุ่มคนจำนวนมากมองหาสถานที่นั่งและใช้ไว-ไฟ หากคุณเปิดร้านอาหารหรือร้านที่ให้ลูกค้ามาพบปะรวมตัวกัน การให้บริการไว-ไฟก็เป็นวิธีที่ดีในการดึงลูกค้ากลับมาใช้บริการ ปัญหาหนึ่งของเรื่องไว-ไฟก็คือบางทีลูกค้าอาจซื้อของอะไรถูกๆ สักอย่างแล้วนั่งแช่ไปหกชั่วโมง กินพื้นที่ซึ่งคุณน่าจะได้เพิ่มขึ้นจากลูกค้าท่านอื่น ให้คิดหานโยบายจำกัดเวลาใช้ไว-ไฟเพื่อประโยชน์ของตัวคุณเอง
ฝึกพนักงานของคุณให้ปฏิบัติต่อลูกค้าด้วยความเคารพ. ตั้งเวลาทำการประจำที่ลูกค้าสามารถเข้ามาใช้บริการได้. ต้องยืดหยุ่น. แก้ไขข้อขัดแย้งของลูกค้าด้วยกิริยาที่สุภาพทันท่วงที. เรียนรู้ที่จะขายด้วยความจริงใจ. ทำธุรกิจของคุณให้สะอาดและมีบรรยากาศเชิญชวนให้ใช้บริการ. เรียนรู้ว่าลูกค้าของคุณต้องการอะไร. รู้ว่าคุณคือใครและกำลังเสนออะไร. รักษาคุณภาพของสินค้าหรือบริการของคุณให้คงมาตรฐาน. รวบรวมข้อเสนอแนะจากลูกค้า. ให้ความสนใจกับชื่อเสียงของคุณทางออนไลน์. จงมีความตั้งใจที่จะปรับตัวให้เข้ากับตลาด. สร้างความสัมพันธ์ที่จริงใจกับลูกค้าของคุณ. เสนอแรงจูงใจด้านราคาเป็นพิเศษสำหรับการกลับมาซื้อหรือใช้บริการ. เก็บรายชื่ออีเมลและหมายเลขผู้ส่ง SMS. ให้คำสัญญาพองามแต่ส่งมอบสินค้าให้เกินกว่าที่ลูกค้าคาดหวัง. ให้แน่ใจว่าพนักงานของคุณได้วางตัวอย่างมืออาชีพ. โฆษณาธุรกิจของคุณร่วมกันกับธุรกิจต่างแบบแต่มีฐานลูกค้าเดียวกันกับคุณ. มีไว-ไฟฟรีสำหรับลูกค้า.
https://www.wikihow.com/Retain-Customers https://www.wikihow.com/Retain-Customers https://www.wikihow.com/Retain-Customers
Practicing Good Customer Service Adapting to Your Customers Going the Extra Mile